 Ní orílẹ-èdè Haiti, nǹkan bí ẹgbẹrún lọnà ọgọrùn-ún mẹta ó lé ọgbọn 630,000 èèyàn ló ṣì ń gbé nínú àgọ láwọn àgbègbè tí ìsẹlẹ náà ti wáyé ní January 2010 : kó tó di pé Emily dé. Níwọn bí wọn ò ti ní ohun èlò tó lágbára tó lè gbé wọn ró nígbà tí ìjì bá ń jà, wọn bẹrẹ sí í bẹrù nípa bí ìjì líle tó ń jà lágbègbè ilẹ olóoru tó ń gba orílẹ-èdè náà kọjá ṣe máa gbé wọn ró. Àwọn òṣìṣẹ ètò pàjáwìrì lórílẹ-èdè náà ya bọọsì ńlá méjìlélógún sọtọ láti kó ẹgbẹẹgbẹrún àwọn èèyàn tí àkúnya omi lè ṣẹlẹ sí. Láfikún sí i, wọn rọ àwọn olùgbé ibẹ pé kí wọn máa tọjú oúnjẹ wọn, kí wọn sì máa dáàbò bo ohun ìní wọn. Àjọ Ìparapọ Àwọn Orílẹ-Èdè kó ẹgbẹrún mọkànlá ó lé ẹẹdẹgbẹta ọmọ ogun sí orílẹ-èdè náà kí wọn lè ṣèrànwọ nínú ìsapá ìmúbọsípò bí wọn bá nílò rẹ. Ẹgbẹ Àjọ Àgbáyé Tó Ń Rí sí Ọràn Àgbélébùú Pupa àti Òṣùpá Pupa tún fi àwọn ẹgbẹ pàjáwìrì sí ipò pàjáwìrì láti pèsè ìrànlọwọ oúnjẹ yàtọ sí àwọn ẹgbẹrún lọnà márùnlélọgọfà 125,000 èèyàn tí wọn ti ràn lọwọ. Kí ìjì náà tó dé, àwọn aláṣẹ ti gbogbo pápákọ òfuurufú àti ibi tí wọn ti ń gúnlẹ lórílẹ-èdè náà pa. 